חברת אנרג'יקס שבשליטת אלוני חץ (54%) חתמה בתחילת 2013 על זכרון דברים על השקעה בפרויקט בהספק פוטו וולטאי בהספק של 37.5 מגהווט. הפרויקט קיבל אישור תעריפי מרשות החשמל ונדרש להגיע לסגירה פיננסית עד ה-26 במארס 2013 כחלק מהסדרה של רישיונות למתקני ייצור חשמל שמחוברים לרשת ההולכה באמצעות טכנולוגיות סולאריות.
עלות ההשקעה בפרויקט מוערכת ב-350 מיליון שקל וההשקעה בהון העצמי של הפרויקט נאמדת ב-70 מיליון שקל. ההכנסות הצפויות מהפרויקט נאמדות ב-40 מיליון שקל לשנה.
כחלק מזכרון הדברים קיבלה אנרג'יקס תקופת בלעדיות של 30 יום לצורך בדיקת נאותות לפרויקט ונקבעו עקרונות בסיסיים לבחינת מתווה אפשרי לעסקה. אנרג'יקס עוסקת בייזום הקמה הפעלה וניהול של פרויקטים לייצור חשמל בטכנולוגיה פוטו וולטאית וכן היא מעורבת בקידום פרויקטים של אנרגית רוח בפולין.
בסט קרטון בקיסריה שמושכר מחברת אמות השקעות שבשליטת אלוני חץ.
החברה ממשיכה במגעים לסגירה פיננסית של פרויקט לייצור חשמל בהספק של 37.5 מגהווט מאנרגיית רוח בפולין. עלות הקמתו המקורית של הפרויקט היתה 66 מיליון יורו אולם אנרג'יקס הצליחה לפני כחודש להביא להפחתת מחיר הטורבינות כך שהתשואה הצפויה על הפרויקט הגיעה לערכים כלכליים להערכתה של אנרג'יקס - כלומר מעבר ל-12% עד 15% על עלות ההקמה ו-17%-22% על ההון העצמי המושקע בפרויקט, 70% מעלות ההקמה.
החברה הפסידה 274 אלף שקל במחזור של 1.5 מיליון שקל ברבעון השלישי של 2012 בהשוואה לרווח של 1.1 מיליון שקל במחזור של 1.7 מיליון שקל ברבעון המקביל ב-2011.